**Likumprojekta „Grozījumi Kultūras institūciju likumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „**Grozījumi Kultūras institūciju** likumā” (turpmāk – Likumprojekts) mērķis ir pilnveidot valsts muzeju pārvaldību. Likumprojekts paredz jaunu valsts muzeja iespējamo juridisko statusu – atvasināta publiska persona, vienlaikus saglabājot šobrīd spēkā esošo regulējumu attiecībā uz muzeju darbību iestāžu statusā. Likumprojektā iekļautais regulējums stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts, pamatojoties uz Kultūrpolitikas pamatnostādnēs 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) rīcības virzienā „Labvēlīgas vides veidošana kultūras mantojuma saglabāšanai un attīstībai, kā arī jaunu vērtību radīšanai” noteikto 1.2.uzdevumu „Nodrošināt atbalstu kultūras institūciju ilgtspējīgai darbībai”. Likumprojekta izstrāde paredzēta arī saskaņā ar Kultūras pamatnostādnēm 2014. –2020.gadam „Radošā Latvija” apstiprinātajā „Muzeju nozares stratēģijā 2015. –2020.gadam” un Latvijas Muzeju padomes darba plānā 2018. – 2022.gadam(1.6.7.punkts – izstrādāt priekšlikumus funkcijām atbilstošam un darbību stimulējošam muzeju juridiskajam statusam). Likumprojekts ir tieši saistīts un virzāms vienlaikus ar likumprojektu „Grozījumi Muzeju likumā” (VSS-1156). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Likumprojekta nepieciešamība***  Šobrīd Kultūras institūciju likuma 7.pants paredz, ka valsts kultūras institūcijām ir iespējams sekojošs juridiskais statuss: valsts iestāde, valsts kapitālsabiedrība vai valsts kontrolēta kapitālsabiedrība. Vienlaikus Kultūras institūciju likuma IV nodaļa „Kultūras institūciju finansēšana” nosaka vispārējos finansēšanas nosacījumus attiecīgi gan valsts kultūras iestādēm (22.pants), gan valsts kapitālsabiedrībām vai valsts kontrolētam kapitālsabiedrībām (23.pants).  Ievērojot, ka Kultūras ministrija ir izstrādājusi un vienlaikus ar Likumprojektu virza likumprojektu „Grozījumi Muzeju likumā”, turpmāk kā vienu no iespējamām juridiskās darbības formām valsts muzejiem paredzot arī atvasinātas publiskas personas statusu, tehniski nepieciešams precizēt arī Kultūras institūciju likumu. Izvērsts pamatojums par atvasinātu publisku personu veidošanu muzeju jomā ir ietverts saistītā likumprojekta „Grozījumi Muzeju likumā” sākotnējās ietekmes novērtējuma ziņojumā (anotācijā). Valsts kultūras institūcijas – atvasinātas publiskas personas saņem valsts budžeta līdzekļus tikai noteiktu valsts pārvaldes funkciju un uzdevumu nodrošināšanai.  ***Grozījumu būtība***  Likumprojekta 1.pants papildina valsts kultūras institūciju juridiskās formas veidus ar jaunu – atvasinātas publiskas personas juridisko statusu.  Likumprojekta 2.pants papildina Kultūras institūciju likuma IV nodaļu ar jaunu – 23.¹ pantu, kas nosaka šādu atvasināto publisko personu, kas veic kultūras funkciju, finansēšanas vispārējo kārtību. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts var tieši attiekties uz 16 valsts dibinātiem un uzturētiem muzejiem (no tiem – Kultūras ministrijas padotībā ir 9 muzeji (tostarp Nacionālās kultūras mantojuma pārvaldes struktūrvienība „Latvijas Arhitektūras muzejs”), 7 valsts muzeji atrodas to ministriju administratīvajā pakļautībā, kuru darbības politikas mērķi ir saistīti ar muzeja profilu un misiju). |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Likumprojekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Lai nodrošinātu Likumprojekta spēkā stāšanos, papildus nepieciešami grozījumi šādos likumos, kas virzāmi vienlaicīgi ar Likumprojektu:   1. likumprojekts „Grozījumi Muzeju likumā” (VSS-1156) – grozījumi, paredzot jaunu valsts muzeja juridisko statusu – atvasināta publiska persona; 2. likumprojekts „Grozījums Uzņēmumu ienākuma nodokļa likumā” (VSS-1158) – grozījums 12.pantā, paredzot tiesības piemērot atvieglojumus par valsts muzejiem – atvasinātām publiskām veiktajiem ziedojumiem.   Minētie likumprojekti ir izstrādāti un tiek virzīti vienlaikus ar Likumprojektu. |
| 2. | Atbildīgā institūcija | Kultūras ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā”, Likumprojektu 2019.gada 26.novembrī ievietojot Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība”. Sabiedrības pārstāvji tika aicināti līdzdarboties Likumprojekta izstrādē, līdz 2019.gada 11.decembrim rakstiski sniedzot viedokli par Likumprojektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Likumprojekts tika izstrādāts sadarbībā ar Latvijas Muzeju padomi un Baltijas Muzeoloģijas veicināšanas biedrību. Papildus sabiedrības pārstāvji tika aicināti līdzdarboties Likumprojekta izstrādē, līdz 2019.gada 11.decembrim rakstiski sniedzot viedokli par Likumprojektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | Likumprojekta izstrādes procesā notikušas plašas konsultācijas ar muzeju nozari un nozares nevalstiskajām organizācijām, kā arī par priekšlikumiem saņemts atsevišķu pašvaldības muzeju atbalstošs viedoklis. Priekšlikumi atbalstīti Latvijas Muzeju padomes 2019.gada 22.februāra sēdē, kā arī Baltijas Muzeoloģijas veicināšanas biedrības 2019.gada 22.marta rīkotajā diskusijā (pārstāvēti visi valsts muzeji un muzeju nozares nevalstiskās organizācijas). Sabiedrības līdzdalības rezultātā citi sabiedrības pārstāvju viedokļi par Likumprojektu noteiktajā termiņā netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Latvijas Muzeju padome. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts paredz jaunu valsts muzeja juridisko statusu – atvasināta publiska persona. Šāda juridiskās darbības forma netiek noteikta kā obligāta un Likumprojektā arī nav paredzēti termiņi reorganizācijai, līdz ar to Likumprojekta virzības brīdī nav prognozējama būtiska ietekme uz pārvaldes funkcijām un institucionālo struktūru. |
| 3. | Cita informācija | Nav |

Kultūras ministrs N. Puntulis

Ratniece 67330304

[Daina.Ratniece@km.gov.lv](mailto:Daina.Ratniece@km.gov.lv)

v\_sk = 887